Miehitetyillä Shenzhou-lennoilla käytettävä Pitkä Marssi 2F -kantoraketti
**Pitkä Marssi** on kiinalainen kantorakettiperhe (長征火箭, Chang Zheng), joka edelleen koostuu useista aliperheistä. Ensimmäinen laukaisu tapahtui 24. huhtikuuta 1970.

Operationaaliset raketit
------------------------

Nykyiset Pitkä Marssi-raketit ovat kolmivaiheisia ja kertakäyttöisiä kantoraketteja. Ne kehitti China Aerospace Corporation. Rakettien laukaisupalveluita välittää China Long Wall Industry Corporation, joka on lähinnä vientiorganisaatio.

**Pitkä Marssi CZ-1**:n ensilento tapahtui 24. huhtikuuta 1970, jolloin se vei kiertoradalle Kiinan ensimmäisen satelliitin, Dong Fang Hong I (Itä on punainen). Kantoraketin kehitys oli alkanut 1960-luvun alussa. Raketti perustui keskimatkan CSS-2-ohjukseen. Ensimmäinen ja toinen vaihe käyttivät ajoaineena UDMH-polttoainetta ja typpihappo-hapetinta. Siten raketti voitiin pitää suhteellisen pitkiä aikoja tankattuna. Ylin, kolmas rakettivaihe käytti kiinteää ajoainetta. CZ-1-raketit laukaistiin Jiuquanin avaruuskeskuksesta.

**Pitkä Marssi CZ-2** kehitettiin mannertenvälisestä CSS-3-ohjuksesta. Kantoraketin kehitystyön alkoi vuonna 1970. Kaksivaiheisen raketin molemmat vaiheet käyttivät nestemäistä ajoainetta. Ensimmäisessä vaiheessa oli neljä rinnakkaista ja suunnattavaa rakettimoottoria. Ensimmäinen koelaukaisu marraskuussa 1974 epäonnistui, mutta vika korjattiin vuodessa ja toinen koelaukaisu marraskuussa 1975 onnistui. Raketista on kehitetty useita eri versioita. Kiinan avaruushallinnon miehitetyt Shenzhou-avaruusalukset laukaistiin avaruuteen käyttäen Pitkä Marssi 2F -rakettia.

**Pitkä Marssi CZ-3** on kolmivaiheinen kantoraketti, joka kehitettiin tietoliikennesatelliittien GEO-radalle laukaisua varten. Ensimmäinen laukaisu tapahtui 29. tammikuuta 1984 Xichangin avaruuskeskuksesta. Koelaukaisussa raketin kolmas rakettivaihe petti. Moottoria muunnettiin ja 8. huhtikuuta 1984 tehty koelaukaisu onnistui. Tällä kantoraketilla Kiinan kansantasavalta pystyi osallistumaan suljetuille länsimarkkinoille ja laukaisi huhtikuussa 1990 Asiasat-tietoliikennesatelliitin ja myöhemmin australialaisia tietoliikennesatelliitteja.

Vuonna 1988 Kiinan avaruushallinto otti käyttöön uuden **Pitkä Marssi CZ-4**-kantoraketin, joka laukaistiin uudesta Taiyuanin avaruuskeskuksesta. Kantorakettia käytetään etenkin aurinkosynkroonisille radoille tehtäviä kaukokartoitussatelliittien laukaisuja varten.

Kehitteillä olevat raketit
--------------------------

Kiina esitteli maaliskuussa 2009 Zhuhai Air Show-ilmailunäyttelyssä skaalamallineen Pitkä Marssi LM-5D-kantoraketista. Raketin pituus on 60 metriä ja sen lentoonlähtöpaino on 675 000 kg. Se pystyy nostamaan 12 000 kg geostationaariselle siirtoradalle. Raketin ensilentoa suunniteltiin vuodelle 2014. Sen ylimmän vaiheen moottoria voidaan käynnistää viikon ajan avaruudessa. Länsimaissa tästä on vedetty johtopäätöksiä "orbital killer satellites"-tappajasatelliiteista. Kyse on kuitenkin kyvystä asettaa kaupallisia tietoliikennesatelliitteja tarkkaan oikealle radalleen. Pitkä Marssi CZ-5 (=LM-5D) pystyy nostamaan 25 000 kg matalalle maan kiertoradalle, joten sitä voitaisiin käyttää myös esim. avaruusaseman moduulien nostoon radalle. Kiina alkaa kilpailla raskaampien tietoliikennesatelliittien laukaisuista Yhdysvaltain Sea Launchin, Venäjän Protonin ja Arianespacen Ariane 5:n kanssa.  Syyskuussa 2011 kävi ilmi, että Pitkä Marssi 5-raketin prototyypin rakentaminen on edennyt osien valmistukseen ja raketin ensilento tehdään vuonna 2015.  Vuoden 2012 maaliskuussa Pitkä Marssi 5:n arveltiin lentävän vuonna 2014. 

Myös pieneksi sanottu Pitkä Marssi 6 ja keskikokoinen Pitkä Marssi 7 ovat suunnitelmissa vuoden 2010 alussa. Kuulentoa varten kaavaillaan myös rakettia, jonka lentoonlähdön työntövoima on yli 30 miljoonaa newtonia.  Maaliskuussa 2012 arveltiin, että Pitkä marssi 7 lentää 5 vuoden sisällä.

Rakettiperheet
--------------

Pitkä marssi -raketit on järjestetty useisiin alisarjoihin, joissa kussakin on yksi tai useampi variantti:

* Pitkä marssi 1
* Pitkä marssi 2
* Pitkä marssi 3
* Pitkä marssi 4
* Pitkä marssi 5
* Pitkä marssi 6
* Pitkä marssi 7
* Pitkä marssi 8
* Pitkä marssi 9
* Pitkä marssi 11

Kantorakettiperhe MAKS-2021 Airshow-messuilla

| Versio | Status | Vaiheita | Pituus (m) | Max. halkaisija (m) | Laukaisumassa (t) | Laukaisutuisku (kN) | Rahtimassa (LEO, kg) | Rahtimassa (GTO, kg) |
| --- | --- | --- | --- | --- | --- | --- | --- | --- |
| Pitkä marssi 1 | Eläkkeellä | 3 | 29,86 | 2,25 | 81,6 | 1020 | 300 | - |
| Pitkä marssi 1D | Eläkkeellä | 3 | 28,22 | 2,25 | 81,1 | 1101 | 930 | - |
| Pitkä marssi 2A | Eläkkeellä | 2 | 31,17 | 3,35 | 190 | 2786 | 1800 | - |
| Pitkä marssi 2C | Käytössä | 2 | 35,15 | 3,35 | 192 | 2786 | 2400 | - |
| Pitkä marssi 2D | Käytössä | 2 | 33,667 (ilman suojaa) | 3,35 | 232 | 2962 | 3100 | - |
| Pitkä marssi 2E | Eläkkeellä | 2 ja 4 lisävaihetta | 49,686 | 7,85 | 462 | 5923 | 9500 | 3500 |
| Pitkä marssi 2E(A) | Kehitteillä | 2 ja 4 lisävaihetta | 53,60 | N/A | 695 | 8910 | 14 100 | - |
| Pitkä marssi 2F | Käytössä | 2 ja 4 lisävaihetta | 58,34 | 7,85 | 480 | 5923 | 8400 | 3370 |
| Pitkä marssi 2F/G | Käytössä | 2 ja 4 lisävaihetta | N/A | 7,85 | N/A | N/A | 11 200 | N/A |
| Pitkä marssi 3 | Eläkkeellä | 3 | 43,8 | 3,35 | 202 | 2962 | 5000 | 1500 |
| Pitkä marssi 3A | Käytössä | 3 | 52,52 | 3,35 | 241 | 2962 | 8500 | 2600 |
| Pitkä marssi 3B | Eläkkeellä | 3 ja 4 lisävaihetta | 54,838 | 7,85 | 426 | 5924 | 12 000 | 5100 |
| Pitkä marssi 3B/E | Käytössä | 3 ja 4 lisävaihetta | 56,326 | 7,85 | 458,97 | ? | ? | 5500 |
| Pitkä marssi 3B(A) | Kehitteillä | 3 ja 4 lisävaihetta | 62,00 | 7,85 | 580 | 8910 | 13 000 | 6000 |
| Pitkä marssi 3C | Käytössä | 3 ja 2 lisävaihetta | 55,638 | 7,85 | 345 | 4443 |  ? | 3800 |
| Pitkä marssi 4A | Eläkkeellä | 3 | 41,9 | 3,35 | 249 | 2962 | 4000 | **(SSO)** 1500 |
| Pitkä marssi 4B | Käytössä | 3 | 44,1 | 3,35 | 254 | 2971 | 4200 | **(SSO)** 2200 |
| Pitkä marssi 4C | Käytössä | 3 |   | 3,35 |   | 2971? | 4200 | **(SSO)** 2800 |
| Pitkä marssi 5 | Käytössä | 3 | N/A | N/A | N/A | N/A | 25 000 | 14 000 |
| Pitkä marssi 6 | Käytössä | 3 |   |   |   |   |   | **(SSO)** 500 |
| Pitkä marssi 7 | Kehitteillä | 2 | 57 | 3,35 | 594 | 7200 | 13 500 | 7000 |
| Pitkä marssi 8 | Suunnitteilla |   |   |   |   |   |   |   |
| Pitkä marssi 9 | Suunnitteilla |   |   | 8 to 10 | 3000 |   | 130 000 | 50 000 |
| Pitkä marssi 11 | Käytössä | ? | 20,8 | ~2 | 58 |   |   | **(SSO)** 350 |

| 2A | 2C | 2D | 2E | 2F | 3 | 3A | 3B | 3C | 4A | 4B | 4C |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

### Pitkä marssi 8

Uusi suunnitteilla oleva sarja, joka on suunniteltu SSO-laukaisuihin.

### Pitkä marssi 9

*Pitkä marssi 9* on suunnitteilla oleva super-raskas kantoraketti. Sen suunniteltu suurin rahti LEO:lle olisi ainakin 130 tonnia tai ainakin 50 tonnia LTO:lle.

### Pitkä marssi 11

*Pitkä marssi 11* on kiinteän ajoaineen raketti ja se on suunniteltu lyhyen varoitusajan laukaisuihin esimerkisi satelliittien laukaisuun hätätilanteissa. Sen kapasitteetti on 750 kg LEO:lle tai 350 kg 700 km:n SSO:lle. Ensimmäinen laukaisu tehtiin 25. syyskuuta 2015 ja rahtina oli 4 mikrosatelliittia.

Katso myös
----------

* Luettelo Pitkä marssi -laukaisuista

Lähteet
-------

1. ↑  Intrenatiobal Refernce Guide to Launch Vehicle Systems, AIAA, USA, 1991, sivu 8
2. ↑  Intrenatiobal Refernce Guide to Launch Vehicle Systems, AIAA, USA, 1991, sivu 9
3. ↑   (Arkistoitu – Internet Archive)
4. ↑   Production on major part of China jumbo rocket completed, maiden voyage by 2015, Spacedaily, 12.9.2011
5. ↑   China hopes to send Long March-5 rocket into space in 2014, Spacedaily.com, 6.3.2012
6. ↑
7. ↑   Long March 7 carrier rocket to lift off in five years, Spacedaily.com, 6.3.2012
8. 1 2  CZ Astronautix.com. Viitattu 10.8.2010.
9. ↑  CZ-2EA地面风载试验  February 4, 2008. 中国空气动力研究与发展中心.  Arkistoitu helmikuu 13, 2009. Viitattu June 30, 2008.
10. ↑  cz5 *SinoDefence*.
11. ↑  CZ-NGLV *astronautix.com*.
12. ↑  让年轻人与航天事业共同成长  March 14, 2008. 中国人事报.  Arkistoitu lokakuu 4, 2011. Viitattu July 19, 2008.
13. ↑  中国科学技术协会 (2007). *航天科学技术学科发展报告*. Beijing, PRC: 中国科学技术协会出版社, 17. ISBN 7504648663.  (Arkistoitu – Internet Archive)
14. ↑  国际空间大学公众论坛关注中国航天（3）  July 11, 2007. People Daily.  Arkistoitu maaliskuu 3, 2016. Viitattu July 13, 2007.
15. ↑  Suuren kiinalaisen avaruusraketin jäänteet putoavat lähipäivinä Maahan – kukaan ei vielä tarkalleen tiedä, minne Yle, 2021
16. ↑  China starts developing Long March 6 carrier rockets for space mission \_English\_Xinhua  September 6, 2009. News.xinhuanet.com. Viitattu 10.8.2010.
17. ↑  ChangZheng 6 (Long March 6) Launch Vehicle  February 20, 2009. SinoDefence.com. Viitattu 10.8.2010.
18. ↑  长征七号运载火箭 *baidu.com*.
19. ↑  China develops new rocket for manned moon mission: media *spacedaily.com*.
20. ↑
21. ↑
22. ↑  First Look: China’s Big New Rockets *AmericaSpace*.
23. ↑  509: 梁小虹委员：我国重型运载火箭正着手立项 与美俄同步 *people.com.cn*.  Arkistoitu 28.7.2013. Viitattu 11.11.2015.
24. 1 2
25. ↑  Xinhua: China's first solid-fuel rocket to debut before 25 September 2016 *chinadaily.com.cn*.  2.3.2013. Viitattu 4.3.2013.
26. ↑  长征十一号运载火箭首飞成功 将4颗微小卫星送入太空 *xinhuanet.com*.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pitkä marssi (rakettiperhe)**.
* Kiinan uusi superraketti testissä (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en  –  Long March (rocket family) 

Kantoraketit

|  |  |
| --- | --- |
| Nykyiset: | 
* Atlas V
* Athena
* Delta IV
* Dnepr
* Electron
* Falcon 9
	+ 9 B4
	+ 9 B5
* Falcon Heavy
* GSLV
* H-IIA
* Kosmos-3M
* Pitkä marssi -rakettiperhe
* Minotaur
* Pegasus
* Proton
* PSLV
* Rokot
* Shavit
* Štil
* Start-1
* UR-100
* Space Launch System
* Strela
* Sojuz
	+ U
	+ FG
	+ 2
* Taurus
* Tsyklon 3
* Volna
* Vega
* Zenit

 |
| Suunnitteilla: | 
* Angara
* Ariane 6
* BFR
* GSLV III
* GX
* H-IIB
* KSLV
* New Glenn
* Taurus II
* Vulcan

 |
| Entiset: | 
* Ariane
	+ 1
	+ 2
	+ 3
	+ 4
	+ 5
* Atlas
	+ SM-65 Atlas
	+ I
	+ II
	+ III
* Black Arrow
* Delta
	+ II
	+ III
* Diamant
* Energija
* Europa
* Falcon 1
* Falcon 9
	+ 9 v1.0
	+ 9 v1.1
	+ 9 v1.2
* H-II
* J-I
* Juno I
* Lambda
* Mu (V)
* Molnija
	+ M
* N1
* Poljot
* R-7
* Saturn
	+ I
	+ IB
	+ V
	+ INT-21
* Scout
* Sparta
* Thor
* Thor-Agena
* Thor-Burner
* Thorad-Agena
* Titan
	+ I
	+ II
	+ III
	+ IIIB
	+ IV
* Tsiklon
	+ 2
* Vanguard
* Voshod
* Vostok

 |